**CAIET DE SARCINI**

pentru achiziționarea programului de formare profesională ”Adobe”

1. **OBIECTUL ACHIZIȚIEI:**

Program de formare profesională ”Adobe”.

1. **TERMEN DE LIVRARE:**

Serviciile de formare profesională vor fi finalizatepână la data de 10 decembrie 2022

1. **DURATA PRESTĂRII:**

Serviciile de instruire vor fi prestate pentru o perioadă de 125 de ore (25% pregătire teoretică și 75% pregătire practică).

1. **PLĂȚI:**

Plata va fi efectuată pe baza facturii emise de Prestator, ca urmare a acordării vizei „Bun de plată” de către persoana desemnată din cadrul direcției beneficiare, numai dacă este însoţită de documente justificative şi procese-verbale de recepţie a serviciilor prestate încheiate între Autoritatea Contractantă şi Prestator. Autoritatea Contractantă va achita contravaloarea serviciilor de instruire prestate pe baza numărului de participanți care se regăsesc în lista de prezență elaborată de Prestator.

1. **CERINȚE MINIME:**

**5.1. Cerințe generale referitoare la programul de formare:**

* Programul de formare se va desfășura cel mult 5 ore/zi, cu două pauze de cafea;
* Desfășurarea cursurilor se va realiza în clasă fizică;
* Prestatorul va asigura personal calificat corespunzător pentru realizarea serviciilor de formare conform cerințelor prezentului caiet de sarcini și va realiza toate cerinţele contractuale respectând şi aplicând cele mai bune practici în domeniu;
* Prestatorul va furniza la timp informaţii şi date referitoare la serviciile prestate;
* Prestatorul se va conforma solicitărilor transmise de Autoritatea Contractantă, respectiv ale beneficiarului direct al acestor servicii, cu privire la îndeplinirea sarcinilor prevăzute de prezentul caiet de sarcini;
* Prestatorul este responsabil pentru activitatea personalului şi pentru prestarea serviciilor de calitate, conform cerinţelor din caietul de sarcini;
* Programul de formare va fi predat în limba română sau se va asigura traducerea în limba română;
* Prestatorul va asigura echipamentele și licențele necesare pentru susținerea activităților de instruire;
* Prestatorul va oferi participanților un suport de curs (incluzând materiale de lucru) în limba română. Materialele de lucru vor fi elaborate în așa fel încât să fie instrumente practice de lucru. Prestatorul va ține cont de un raport aproximativ de 25% pregătire teoretică, respectiv 75% pregătire practică. Pentru partea practică va avea în vedere spețe, studii de caz, etc.;
* În serviciile de formare se include și certificatul de absolvire sau participare, după caz.
* Operatorului economic câştigător va stabili o întâlnire preliminară (fizică sau online) cu Autoritatea Contractantă pentru a detalia modalitatea de lucru pe parcursul derulării serviciilor.

**5.2.** **Cerințe minime pentru formator:**

*a) Studii absolvite cu diplomă de licență sau echivalent*

*b) Certificat de absolvire curs formator autorizat A.N.C.*

*c) Experiența specifică a formatorului : minim 1 curs similar susținut (predat)*

**5.3.** **Cerințe minime privind locația:**

1. Locația propusă trebuie să trebuie să se situeze la o distanță între 5 km - 10 km față de sediul Ministerului Finanțelor din Bulevardul Libertății, nr. 16, sector 5, București.
2. Locația propusă trebuie să ofere acces facil pentru participanţi la mijloacele de transport în comun;
3. Locația trebuie să fie dotată cu echipamentele IT necesare (inclusiv a laptop-ului care rulează prezentările); este asigurarea prezenţei personalului de specialitate în domeniul instalaţiilor audio-video pentru a putea gestiona utilizarea acestor echipamente și remedierea rapidă a eventualelor deficiențe;
4. Locația trebuie să fie dotată cu instalaţie de climatizare (funcţională, silenţioasă);
5. Sala nu trebuie să aibă stâlpi de susţinere sau alte elemente care să obstrucţioneze vizibilitatea (asigurarea vizibilității corespunzătoare pentru participanții la programul de formare / perfecționare);
6. Locația trebuie să respecte condițiile optime pentru o bună desfășurare a programului de formare / perfecționare: lumina naturală, iluminare, căldură, apă, acces toaletă, posibilitatea de obturare a luminii (draperii/jaluzele, etc.);
7. Locația trebuie să aibă o amenajare care să permită și lucrul în echipă;
8. Locația trebuie să ofere spaţiu suficient pentru a găzdui numărul de persoane menționat, în condiţii bune, fără a fi aglomerată. Suprafața minimă a sălii va fi stabilită pentru fiecare program de formare / perfecționare profesională în parte, înmulțind 2,5 m² cu numărul estimat de participanți pentru acel program de formare / perfecționare;
9. Locația trebuie izolată fonic astfel încât participanţii să nu fie deranjaţi de alte activităţi care au loc în aceeași clădire sau în imediata apropiere;
10. Locația să fie localizată separat de unitățile de alimentație publică prin pereți despărțitori adecvați astfel încât participanții să nu fie deranjați de alte activități care au loc în aceeași clădire sau în imediata apropiere, zgomot sau miros de la unitatea de alimentație publică;
11. Locația trebuie să dispună de lift/lifturi pentru acces rapid al participanților (existența lifturilor va fi obligatorie în cazul în care sala pentru programul de formare / perfecționare profesională se află la etaje 3+);
12. Locația trebuie să asigure mijloace de acces pentru persoane cu mobilitate redusă;
13. Sala pentru programul de formare / perfecționare nu fie improvizată în holuri, baruri, separeuri ale unităților de alimentație publică sau în spații cu destinație de restaurant;
14. Nu se admite ca sala pentru organizarea programului de formare / perfecționare să fie situată la subsol sau în spaţii fără aerisire;
15. Sala trebuie să fie dotată cu Internet wireless funcţional şi gratuit;
16. Sala pentru programul de formare / perfecționare va dispune de un spaţiu corespunzător (holul de acces în sala de reuniune sau foaierul acesteia), special amenajat, în vederea organizării pauzelor de cafea. Spaţiul pentru organizarea pauzelor de cafea va fi destinat exclusiv acestui program de formare / perfecționare.
17. **DESCRIEREA SERVICIILOR:**

| **Servicii** | **Cantitate** | **Cerințe obligatorii** |
| --- | --- | --- |
| Program de formare  profesională ”Adobe” | 5 funcționari publici | În scopul furnizării serviciilor de formare profesională ”Adobe”, tematica de formare trebuie să conţină minimum următoarele aspecte:   * Teoria design-ului. Deprinderea elementelor de bază; * Abordări ale desenului (reguli de prescurtare, perspectiva, desenarea imaginilor de perspectivă); * Desenarea formelor de bază (linie, desenarea formelor bidimensionale); * Elementele desenului (proporție, lumina, umbra și valența, textură, compoziție); * Desen aplicat (ilustrație, desen și film, desen și benzi desenate, desen în design 3D) * Prezentarea interfeței Adobe InDesign și a meniului: * Crearea documentelor noi și navigarea; * Editarea paginilor cu ajutorul panoului Pages; * Paginile Master – Master pages; * Selecția și alinierea obiectelor vectoriale; * Crearea obiectelor vectoriale și operarea cu culorile; * Panourile Swatches, Stroke și Gradient; * Transformarea obiectelor vectoriale și aplicarea efectelor; * Inserarea graficii vectoriale și a graficii raster; * Insearea textului în chenare și încadrarea textului în mai multe chenare; * Stiluri; * Crearea documentelor mari; * Utilizarea elementelor interactive; * Butoanele și acțiunile pe care acestea le generează; * Panourile animation și timing; * Exportarea documentelor. * Familiarizarea cu programul Adobe Illustrator: * Bazele graficii raster și ale graficii vectoriale; * Organizarea spațiului de lucru; * Desenarea obiectelor simple; * Selecția căilor vectoriale și a obiectelor; * Folosirea instrumentelor: Curvature, Pen, Pencil; * Lucrul cu culorile; * Panourile Swatches și Color Guide; * Tipuri de umplere și de contururi; * Panourile Appearance și Transparency; * Transformarea obiectelor vectoriale; * Pensule, simboluri și efecte; * Operarea cu textul și obiectele raster. * Familiarizarea cu programul Adobe Photoshop: * Selectarea și editarea imaginilor; * Lucrul cu culorile; * Straturi și mascarea straturilor; * Retușarea fotografiilor; * Ajustări; * Forme de vectori și straturi de text; * Formatorul RAW al fotografiei digitale; * Salvarea conținutului pentru web. * Familiarizarea cu programul Adobe Premiere: * Lucrul cu monitorul Source; * Montajul cu 2 și 3 puncte; * Cut; * Instrumente specializate și sincronizarea; * Parametri temporali ai clipului; * Setarea tranziției video; * Crearea subtitrărilor; * Efectele video; * Audio; * Voice – over și efectele audio; * Captions. * Introducere în programul Adobe Dreamweaver: * Bazele HTML; * Linkuri și liste; * Imagini; * Lucru cu codul; * Bazele CSS-ului; * CSS layout; * Fonturi și elemente vizuale; * Responsive web design; * Tranziții și animații; * Lansarea site-ului.   Sesiunea de pregătire, respectiv suporturile de curs vor cuprinde obligatoriu tematica menţionată anterior. |

1. **ÎNTOCMIREA OFERTEI:**

Operatorul economic (Prestatorul) va completa tabelul de mai jos, avându-se în vedere cerinţele caietului de sarcini, precum şi faptul că preţurile vor rămâne ferme pe întreaga perioadă de derulare a serviciilor:

|  |  |  |  |
| --- | --- | --- | --- |
| **Preț unitar pentru întreg cursul de 125 de ore / persoană**  **-lei –**  **(fără TVA)** | **Cantitate**  **(grup țintă)**  **5 persoane** | **PREŢ TOTAL**  **-lei-**  **(fără TVA)**  Col.(2) X (3) | **TOTAL**  **-lei-**  **(TVA inclus)** |
| (1) | (2) | (3) | (4) |
|  |  |  |  |

**Mențiune**

*Orice denumire sau specificație tehnică se consideră a fi însoțită de mențiunea**„sau echivalent”. Specificațiile cerute sunt minime și obligatorii.*

Director

Mălina MARICA

Director adjunct,

Oana ALEXANDRU

Întocmit,

Adriana ALBU, expert superior